CELEX: 32011R0572
Language: fi
Date: 2011-06-16 00:00:00
Title: Neuvoston asetus (EU) N:o 572/2011, annettu 16 päivänä kesäkuuta 2011 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta

17.6.2011   
            
            
               FI
            
            
               Euroopan unionin virallinen lehti
            
            
               L 159/2
            
         NEUVOSTON ASETUS (EU) N:o 572/2011,
   annettu 16 päivänä kesäkuuta 2011,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Libyan tilanteen johdosta määrättävistä rajoittavista toimenpiteistä 28 päivänä helmikuuta 2011 annetun neuvoston päätöksen 2011/137/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Päätöksessä 2011/137/YUTP, sellaisena kuin se on muutettuna neuvoston päätöksellä 2011/332/YUTP (2), säädetään erityisestä poikkeuksesta tiettyjen yhteisöjen (satamat) varojen jäädyttämisen yhteydessä.
            
         
               (2)
            
            
               On syytä varmistaa humanitaaristen toimien ja siviiliväestön perustarpeisiin tarkoitettujen raaka-aineiden ja tarvikkeiden toimitusten sekä Libyasta tehtäviin evakuointeihin tarvittavien toimien jatkuminen.
            
         
               (3)
            
            
               Nämä toimenpiteet kuuluvat Euroopan unionin toiminnasta tehdyn sopimuksen soveltamisalaan, ja sen vuoksi niiden täytäntöönpano edellyttää lainsäädäntöä unionin tasolla erityisesti sen varmistamiseksi, että voitaisiin varmistaa, että talouden toimijat soveltavat sitä yhtenäisesti kaikissa jäsenvaltioissa.
            
         
               (4)
            
            
               Libyan tilanteen vakavuus huomioon ottaen ja päätöksen 2011/137/YUTP mukaisesti neuvoston asetuksen (EU) N:o 204/2011 (3) liitteessä III olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä uusia yhteisöjä.
            
         
               (5)
            
            
               Sen varmistamiseksi, että tässä asetuksessa säädetyt toimenpiteet ovat tehokkaita, asetuksen olisi tultava voimaan sen julkaisupäivänä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 204/2011 seuraavasti:
   
               1)
            
            
               Korvataan 8 a artikla seuraavasti:
               ”8 a artikla
               Poiketen siitä, mitä 5 artiklassa säädetään, liitteessä IV luetellut jäsenvaltioiden toimivaltaiset viranomaiset voivat antaa luvan tarkoituksenmukaisiksi katsominsa ehdoin liitteessä III luetelluille henkilöille, yhteisöille tai elimille kuuluvien jäädytettyjen varojen vapauttamiseen tai tiettyjen varojen tai taloudellisten resurssien asettamisen liitteessä III lueteltujen henkilöiden, yhteisöjen tai elinten saataville, jos kyseiset viranomaiset katsovat tämän olevan tarpeen humanitaarisia tarkoituksia varten, kuten humanitaarisen avun toimittamiseksi tai humanitaarisen avun toimittamisen helpottamiseksi, siviiliväestön perustarpeiden kannalta välttämättömien raaka-aineiden ja tarvikkeiden toimittamiseksi, mukaan lukien elintarvikkeiden ja niiden tuottamiseksi tarvittavien maataloustuotteiden sekä lääkkeiden ja sähkön toimittaminen, tai evakuointien suorittamiseksi Libyasta. Asianomaisen jäsenvaltion on ilmoitettava toisille jäsenvaltioille ja komissiolle tämän artiklan nojalla annetuista luvista kahden viikon kuluessa niiden antamisesta.”
            
         
               2)
            
            
               Lisätään artikla seuraavasti:
               ”10 a artikla
               Poiketen siitä, mitä 5 artiklan 2 kohdassa säädetään, liitteessä IV luetelluilla verkkosivuilla nimetyt jäsenvaltioiden toimivaltaiset viranomaiset voivat antaa luvan tiettyjen varojen tai taloudellisten resurssien asettamiseen liitteessä III lueteltujen satamaviranomaisten saataville, kun kyseessä on ennen 7 päivää kesäkuuta 2011 tehtyjen sopimusten täytäntöönpano 15 päivään heinäkuuta 2011 asti öljyyn, kaasuun ja jalostettuihin öljytuotteisiin liittyviä sopimuksia lukuun ottamatta. Jäsenvaltion on ilmoitettava toisille jäsenvaltioille ja komissiolle tämän artiklan nojalla annetuista luvista kahden viikon kuluessa niiden antamisesta.”
            
         2 artikla
   Lisätään tämän asetuksen liitteessä luetellut yhteisöt asetuksen (EU) N:o 204/2011 liitteessä III olevaan luetteloon.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä kesäkuuta 2011.
      
         
            Neuvoston puolesta
         
         
            Puheenjohtaja
         
         MARTONYI J.
      
   
   
      (1)  EUVL L 58, 3.3.2011, s. 53.
   
      (2)  EUVL L 149, 8.6.2011, s. 10.
   
      (3)  EUVL L 58, 3.3.2011, s. 1.
   
      LIITE
      
         2 artiklassa tarkoitetut yhteisöt
      
      
                   
               
               
                  Nimi
               
               
                  Tunnistamistiedot
               
               
                  Perusteet
               
               
                  Luetteloon merkitsemisen päivämäärä
               
            
                   
               
               
                  Tripolin satamaviranomainen
               
               
                  Satamaviranomainen:
                  Socialist Ports Company (Tripolin sataman toiminnan osalta)
                  P. +218 21 43946
               
               
                  Gaddafin hallituksen valvonnassa
               
               
                  7.6.2011
               
            
                   
               
               
                  Al Khomsin satamaviranomainen
               
               
                  Satamaviranomainen:
                  Socialist Ports Company (Al Khomsin sataman toiminnan osalta)
                  P. +218 21 43946
               
               
                  Gaddafin hallituksen valvonnassa
               
               
                  7.6.2011
               
            
                   
               
               
                  Bregan satamaviranomainen
               
               
                   
               
               
                  Gaddafin hallituksen valvonnassa
               
               
                  7.6.2011
               
            
                   
               
               
                  Ras Lanufin satamaviranomainen
               
               
                  Satamaviranomainen:
                  
                              Veba Oil Operations BV
                           
                        
                              Osoite: PO Box 690
                           
                        
                              Tripoli, Libya
                           
                        
                              P. +218 21 333 0081
                           
                        
               
                  Gaddafin hallituksen valvonnassa
               
               
                  7.6.2011
               
            
                   
               
               
                  Zawian satamaviranomainen
               
               
                   
               
               
                  Gaddafin hallituksen valvonnassa
               
               
                  7.6.2011
               
            
                   
               
               
                  Zuwaran satamaviranomainen
               
               
                  Satamaviranomainen:
                  
                              Port Authority of Zuara
                           
                        
                              Osoite: PO Box 648
                           
                        
                              Port Affairs and Marine Transport
                           
                        
                              Tripoli
                           
                        
                              Libya
                           
                        
                              P. +218 25 25305
                           
                        
               
                  Gaddafin hallituksen valvonnassa
               
               
                  7.6.2011